google/wiki40b huggingface dataset:
Ανεμολόγιο (εκπομπή)

Το Ανεμολόγιο είναι μια δημοφιλής   μεταμεσονύχτια εκπομπή λόγου και επικοινωνίας του ραδιοφωνικού σταθμού Real FM 97.8. Μεταδίδεται καθημερινά από Δευτέρα έως Πέμπτη, κατά τις ώρες 00:00-05:00.
Παρουσιαστής και συντονιστής της εκπομπής είναι ο δημοσιογράφος Κωνσταντίνος Λαβίθης, ενώ το μουσικό της θέμα έχει συνθέσει ο ηχολήπτης Νίκος Χατζηιωαννίδης. Σήμα της εκπομπής είναι το χαρακτηριστικό ουρλιαχτό ενός λύκου.
Με το «Ανεμολόγιο» επικοινωνούν σε πραγματικό χρόνο ακροατές του σταθμού, κυρίως με τηλεφωνικές κλήσεις αλλά και μέσω ηλεκτρονικής επικοινωνίας. Οι παρεμβαίνοντες μπορούν να διατηρήσουν την ανωνυμία τους και αναπτύσσουν τις απόψεις τους πάνω σε ζητήματα που τους προβληματίζουν, ή σύμφωνα με τη θεματολογία ειδικών εκπομπών που καθορίζονται απ'τον παρουσιαστή.
Το Ανεμολόγιο ξεκίνησε να μεταδίδεται το 2005 από Κυριακή έως Πέμπτη και απ'τις 12 τα μεσάνυχτα μέχρι τις 5 το πρωί, απ'τον ραδιοφωνικό σταθμό ΣΚΑΪ. Το 2010 δόθηκε η δυνατότητα στους ακροατές για συμπαρουσίαση της εκπομπής μαζί με τον συντονιστή. Τον Αύγουστο του 2013 η εκπομπή άλλαξε ραδιοφωνική στέγη μετακομίζοντας στον Real fm 97,8. , ενώ απ'τον Σεπτέμβριο του 2017 μεταφέρθηκε στην ζώνη 20:00-00:00 και τον Σεπτέμβρη του 2018 η εκπομπή έγινε 3ωρη απο τις 21:00-00:00 καθημερινά εκτός Σαββατοκύριακου. Ένα χρόνο μετά , από το Σεπτέμβρη του 2019, η εκπομπή επέστρεψε στο παλαιότερο ωράριο της 00:00-05:00 , για τις μέρες Δευτέρα με Πέμπτη . Αυτό είναι και μέχρι στιγμής το εν ενεργεία ωράριο της.
Νικόλαος Ιντζές

Βιογραφία

Γεννήθηκε στο Μεταλλείο του Λευκού Όρους του Πόντου, από όπου ήλθε ως πρόσφυγας. Εγκαταστάθηκε στην Αθήνα, όπου σπούδασε Νομικά και Πολιτικές Επιστήμες και εργάστηκε ως δικηγόρος  από την ηλικία των 29 ετών.
Ήταν παντρεμένος με την Ιωάννα Ιντζέ και απέκτησαν έναν γιο, το Χαράλαμπο.

Πολιτική σταδιοδρομία

Ήταν για πρώτη φορά υποψήφιος βουλευτής  το 1950 με την ΕΠΕΚ. Εξελέγη για πρώτη φορά βουλευτής Σερρών με την ΕΠΕΚ το 1951, στη συνέχεια με τη Φιλελεύθερη Δημοκρατική Ένωση (ΦΙ.Δ.Ε.) το 1956, το κόμμα των Φιλελευθέρων το 1958 και με την Ένωση Κέντρου το 1961.
Απεβίωσε από καρκίνο στην Αθήνα σε ηλικία 43 ετών το 1963. Η κηδεία του έγινε από το Πρώτο Νεκροταφείο Αθηνών στις 7 Οκτωβρίου και την παρακολούθησαν ο αρχηγός της Ένωσης Κέντρου, Γεώργιος Παπανδρέου, ο Σοφοκλής Βενιζέλος και άλλοι. Ο αδερφός του, Βασίλειος Ιντζές εξελέγη επίσης βουλευτής Σερρών (είχε μπει τιμητικά στο ψηφοδέλτιο του κόμματος στη θέση του αποβιώσαντα αδερφού του) με την Ένωση Κέντρου και αργότερα με το ΠΑΣΟΚ.
Σαντρ

Χαρακτηριστικά

Ο Σαντρ φαίνεται ως το δεύτερο φωτεινότερο άστρο σε ολόκληρο τον αστερισμό Κύκνο, με φαινόμενο μέγεθος 2,23. Μετρήσεις της παραλλάξεώς του δίνουν μία προσεγγιστική εκτίμηση για την απόστασή του από εμάς 1.800 έτη φωτός (560 παρσέκ), με σφάλμα ±15%. Ο Σαντρ έχει εξελιχθεί εξαιτίας της σχετικώς μεγάλης ηλικίας του, έχοντας φθάσει το στάδιο του υπεργίγαντα. Από το 1943, το φάσμα του έχει χρησιμοποιηθεί ως ένα από τα σταθερά φάσματα αναφοράς με βάση τα οποία ταξινομούνται φασματικά οι άλλοι αστέρες.
Σε σχέση με τον `Ηλιο ο γ Κύκνου έχει 150 φορές μεγαλύτερη διάμετρο και 12 φορές μεγαλύτερη μάζα. Εκπέμπει πάνω από 33.000 φορές την ενέργεια που ακτινοβολεί ο `Ηλιος στον ίδιο χρόνο, καθώς η ενεργός θερμοκρασία του είναι 6100 K. Η θερμοκρασία αυτή προσδίδει στον αστέρα τη χαρακτηριστική λευκή-κιτρινόλευκη απόχρωση ενός αστέρα τύπου F. Αστέρες με τόσο μεγάλη μάζα όσο ο γ Κύκνου καταναλώνουν τα ενεργειακά τους αποθέματα πολύ ταχύτερα από ό,τι ο `Ηλιος και για τον λόγο αυτό ο Σαντρ βρίσκεται ήδη κοντά στο τέλος της ζωής του παρότι η ηλικία του εκτιμάται σε περίπου 12 εκατομμύρια έτη, 380 φορές μικρότερη από αυτή του Ηλίου.
Το φάσμα του γ Κύκνου δείχνει ορισμένα ασυνήθιστα δυναμικά χαρακτηριστικά, όπως μεταβολές στην ακτινική ταχύτητα μέχρι και 2 χιλιόμετρα ανά δευτερόλεπτο, οι οποίες σημειώνονται σε χρονικές κλίμακες της τάξεως των 100 ημερών ή περισσότερο. Πράγματι, στο διάγραμμα Hertzsprung–Russell ο γ Κύκνου βρίσκεται κοντά στη λωρίδα αστάθειας και το φάσμα του μοιάζει πολύ με εκείνο ενός κηφείδη.
2899 Ρουνρούν Σω

Φυσικά χαρακτηριστικά

Τα φυσικά χαρακτηριστικά του Ρουνρούν Σω είναι άγνωστα.
Δημόσια Κεντρική Βιβλιοθήκη Κιλκίς

Ωράριο λειτουργίας

Η βιβλιοθήκη λειτουργεί Δευτέρα, Τρίτη, Πέμπτη και Παρασκευή τις ώρες 08:30-15:15 και την Τετάρτη 08:30-20:00.
Ντέιλ Τ. Μόρτενσεν

Βιογραφία

Γεννήθηκε στο Όρεγκον των ΗΠΑ και ήταν μέλος της αδερφότητας ΒΘΠ. 
Τιμήθηκε με Νόμπελ μαζί με τον κυπριακής καταγωγής οικονομολόγο Πισσαρίδη από το London School of Economics και τον Πίτερ Α. Ντάιαμοντ από το Τεχνολογικό Ινστιτούτο της Μασσαχουσέτης το 2010 "για τις αναλύσεις των αγορών με αναζήτηση τριβών". Ήταν παντρεμένος με την καθηγήτρια Μπέβερλι Μόρτενσεν.
Ο Μόρτενσεν απεβίωσε από καρκίνο τον Ιανουάριο του 2014 σε ηλικία 74 ετών, στο σπίτι του στο Γουίλμετ.
Εθνική Γκάνας (καλαθοσφαίριση γυναικών)

Συμμετοχές σε διεθνείς διοργανώσεις

Μεγαλύτερη επιτυχία της μέχρι σήμερα είναι η κατάκτηση του χάλκινου μεταλλίου στο Αφρικανικό Πρωτάθλημα που διοργανώθηκε στη Σομαλία το 1979.
Φώτης Παπανικολάου

Βιογραφία

Γεννήθηκε στο Κριμίνι της επαρχίας Βοΐου του νομού Κοζάνης τον Οκτώβριο του 1900 και καταγόταν από προγόνους που ήρθαν από το Παλαιοκριμίνι στις αρχές του 19ου αιώνα. Φοίτησε στο δημοτικό σχολείου Κριμινίου, στα γυμνάσια Τσοτυλίου και Κοζάνης, ενώ το 1919 αποφοίτησε από το Διδασκαλείο Θεσσαλονίκης. Υπηρέτησε ως δάσκαλος στην Ιεροπηγή της Καστοριάς, στην Κορυφή του Βοΐου και από το 1939 έως το 1958 στο Κριμίνι, από όπου και συνταξιοδοτήθηκε. Κατά τη διάρκεια του εμφυλίου πολέμου, δίδαξε στο Γυμνάσιο Τσοτυλίου το μάθημα της νεοελληνικής λογοτεχνίας. Ήταν παντρεμένος με τη Θωμαή Τσαούση από τα Αηδόνια και μαζί της απέκτησε δύο παιδιά, τη Γεωργία και τον Νικόλαο. Έζησε όλα του τα χρόνια στο Κριμίνι και πέθανε το 1974.
Ο Φώτης Παπανικολάου αφιέρωσε περισσότερο από τριάντα χρόνια ζωής στη μελέτη και συγγραφή ενός ιστορικού, λαογραφικού και λογοτεχνικού έργου για την επαρχία Βοΐου. Όσον αφορά στη λαογραφία, συγκέντρωνε συστηματικά πληροφορίες από τους γέροντες τόσο της Κορυφής, όταν υπηρετούσε εκεί ως δάσκαλος, όσο και του Κριμινίου. Διάβαζε πολλές ώρες την ημέρα και παρακολουθούσε τακτικά το περιοδικό Νέα Εστία και άλλα έντυπα. Ήταν γνώστης του έργου του πατέρα της ελληνικής λαογραφίας Νικόλαου Πολίτη και των καθηγητών Στίλπονα Κυριακίδη και Γεώργιο Μέγα. Οι δύο τελευταίοι μάλιστα, που τους γνώριζε προσωπικά, εκτίμησαν το έργο του, τον καθοδηγούσαν και δημοσίευαν τις μελέτες του.
Κωνσταντίνος Κοντογόνης

Βιογραφικά στοιχεία

Γεννήθηκε το 1812 στην Τεργέστη. Ο πατέρας του ήταν από την Δημητσάνα της Πελοποννήσου, και η μητέρα του από την Ήπειρο. Έμαθε Ελληνικά και Ιταλικά και ολοκλήρωσε τη βασική του εκπαίδευση στην Ελληνική σχολή της ιδιαίτερης πατρίδας του, στην οποία δίδασκε ο αντικοραϊστής λόγιος Ιγνάτιος Σκαλιώρας ο Θεσσαλός. Μετέβη στην Γερμανία για να συμπληρώσει τις θεολογικές και φιλοσοφικές σπουδές του. Έμαθε Λατινικά, Εβραϊκά, Γερμανικά και Γαλλικά και σπούδασε φιλοσοφία και θεολογία στα πανεπιστήμια του Μονάχου και της Λειψίας. Στη συνέχεια διέμεινε στη Βιέννη, όπου επεξεργάστηκε και αυτός μαζί με άλλους εκεί λόγιους την δεύτερη έκδοση του λεξικού του Άνθιμου Γαζή.
Επέστρεψε στην Ελλάδα το 1836 και διορίστηκε στην Θεολογική Σχολή και συγχρόνως και στην Φιλοσοφική Σχολή του Πανεπιστημίου Αθηνών. Παρέμεινε σε υπηρεσία μέχρι το τέλος της ζωής του στις 16 Νοεμβρίου 1878. Μετά τον θάνατο του Μισαήλ Αποστολίδη, διετέλεσε ο μοναδικός τακτικός καθηγητής της Σχολής για αρκετό χρονικό διάστημα. Δίδαξε εγκυκλοπαίδεια και μεθολογία της Θεολογίας, εβραϊκή αρχαιολογία, εισαγωγή και ερμηνέια στην Αγία Γραφή, εκκλησιαστική ιστορία και γραμματολογία. Διετέλεσε μάλιστα πρύτανης του Πανεπιστημίου το έτος 1854-1855 και κοσμήτορας της Θεολογικής Σχολής 8 φορές (1848-1857, 1858-1860, 1861-1863, 1864-1865, 1867-1868, 1870-1871, 1872-1873 και 1876-1877) για συνολικά 18 χρόνια κατέχοντας το ρεκόρ. Δίδαξε επίσης και στην Ριζάρειο Σχολή.
Το 1862 η Εκκλησιαστική Ακαδημία της Αγίας Πετρούπολης τον αναγόρευσε Προλύτη της Θεολογίας.
Ευθύμιος Βλάμης

Ο Ευθύμιος Βλάμης (1851 - 8 Φεβρουαρίου 1937) ήταν Έλληνας πολιτικός που διετέλεσε δήμαρχος Γαλαξειδίου.

Βιογραφικά στοιχεία

Γεννήθηκε στο Γαλαξείδι. Σπούδασε στην Ιατρική Σχολή του Πανεπιστημίου Αθηνών και στη συνέχεια συμπλήρωσε τις σπουδές του στη Γερμανία, όπου έμεινε τέσσερα χρόνια. Παρά τις αξιόλογες σπουδές του, αρνήθηκε να εγκατασταθεί στην Αθήνα και παρέμεινε στο Γαλαξείδι.
Ασχολήθηκε με τα κοινά και το 1903 εξελέγη δήμαρχος Γαλαξειδίου. Τις περιόδους 1914 - 1921 και 1929 - 1933 διετέλεσε κοινοτάρχης. Ήταν φανατικός με την δενδροκαλλιέργεια ενώ υπήρξε από τους πρωτεργάτες της ίδρυσης της Ναυτικής Πινακοθήκης και του Μουσείου Γαλαξειδίου.
Απεβίωσε στο Γαλαξείδι στις 8 Φεβρουαρίου 1937. Γιος του ήταν ο Νικόλαος Βλάμης (1900 - 1989), νομικός και γενικός γραμματέας του Υπουργείου Δικαιοσύνης.
Αντώνιος Λιβιεράτος

Βιογραφικά στοιχεία

Γεννήθηκε στο Ληξούρι της Κεφαλονιάς το 1896 και σπούδασε νομικά.
Στις εκλογές του 1933 εξελέγη βουλευτής Αθηνών με την Ηνωμένη Αντιπολίτευση και επανεξελέγη βουλευτής Αττικοβοιωτίας με το Λαϊκό Κόμμα στις εκλογές του 1935 και Αθηνών το 1936 με τη Γενική Λαϊκή Ριζοσπαστική Ένωση.
Στην κυβέρνηση του Παναγή Τσαλδάρη ανέλαβε υφυπουργός Συγκοινωνίας από τον Μάρτιο ως τον Ιούλιο του 1935. Έγινε  υπουργός Δικαιοσύνης (από το 1941 ως το 1942) και προσωρινά Αγορανομίας και επίσης προσωρινά Εργασίας (το 1941) στην κυβέρνηση Τσολάκογλου.
Πέθανε στην Αθήνα και κηδεύτηκε στο Πρώτο Νεκροταφείο Αθηνών στις 22 Φεβρουαρίου 1989. Από το γάμο του απέκτησε παιδιά, εγγόνια και δισέγγονα.
Λουίς Ραμίρεθ ντε Λουθένα

Το βιβλίο του

Ο Λουθένα έγραψε το παλαιότερο έντυπο βιβλίο για το σκάκι, με τίτλο Repetición de Amores y Arte de Ajedrez con 101 Juegos de Partido, το οποίο δημοσιεύθηκε στην Σαλαμάνκα το 1497. Το βιβλίο καταγράφει την ανάλυση έντεκα σκακιστικών ανοιγμάτων, περιέχει όμως πολλά στοιχειώδη λάθη που οδήγησαν τον σκακιστικό ιστορικό Χ.Τζ.Ρ. Μάρεϊ να γράψει πως το βιβλίο δείχνει ότι ετοιμάστηκε με βιασύνη. Το βιβλίο γράφτηκε όταν οι κανόνες του σκακιού έπαιρναν τη σύγχρονη μορφή τους, έτσι κάποιες από τις 150 θέσεις στο βιβλίο είναι του παλιού παιχνιδιού και κάποιες του συγχρόνου. Σήμερα υπάρχουν λιγότερα από δώδεκα αντίτυπα του βιβλίου.

Σκακιστική θεωρία

Η θέση Λουθένα πήρε το όνομά του, παρόλο που δεν υπάρχει στο βιβλίο του (η θέση δημοσιεύθηκε για πρώτη φορά το 1634 από τον Αλεσάντρο Σάλβιο). Στο βιβλίο του όμως υπάρχει το ματ αποπνιγμού (το οποίο αργότερα ονομάστηκε κληρονομιά του Φιλιντόρ).
Ακροποταμιά Κιλκίς

Γεωγραφία - Ιστορία

Η Ακροποταμιά βρίσκεται  προς τα νότια του νομού Κιλκίς, στα όρια με το νομό Θεσσαλονίκης, σε απόσταση 12 χλμ. ΝΑ. της πόλης του Κιλκίς και 48 χλμ. Β.-ΒΑ. της Θεσσαλονίκης. Το κέντρο της Ακροποταμιάς διασχίζει ο Ξηροπόταμος, παραπόταμος του Γαλλικού ενώ μέσα από αυτό περνάει η επαρχιακή οδός Κιλκίς - Καρτέρων. Οι κάτοικοι του χωριού είναι στην συντριπτική τους πλειοψηφία πρόσφυγες από την περιοχή της Τσάλκας της Γεωργίας (Κερέκ) αλλά και από τον Καύκασο, από το χωριό Χαλίφογλου της περιοχής Κάρς. Η παλιά ονομασία του χωριού μέχρι το 1927 ήταν Ινανλί και ανήκε μέχρι το 1934 στο νομό Θεσσαλονίκης. Σύμφωνα με το πρόγραμμα Καλλικράτης, μαζί με το Λειψύδριο, την Άνω Ποταμιά και την Κάτω Ποταμιά αποτελούν την τοπική κοινότητα Λειψυδρίου που ανήκει στη δημοτική ενότητα Κιλκίς του δήμου Κιλκίς και σύμφωνα με την απογραφή 2011 έχει πληθυσμό 128 κατοίκους. Κατά την απογραφή του 2001 είχε 212 κατοίκους.

Σημείωση

Δεν πρέπει να συγχέεται με τον οικισμό Ακροπόταμο Θεσσαλονίκης που μέχρι το 1940 ονομαζόταν Ακροποταμιά.
Φλάβιος (Χαίντελ)

Ιστορία των παραστάσεων

Η πρώτη παράσαταση έγινε στο King's Theatre του Λονδίνου στις 14 Μαΐου του 1723 με μερικά από τα μεγαλύτερα ονόματα της εποχής. Έγιναν οκτώ παραστάσεις χωρίς όμως κάποια ιδιαίτερη επιτυχία. Ξανανέβηκε από τον Χαίντελ στις 18 Απριλίου του 1732 και έκανε τέσσερεις παραστάσεις. Η όπερα δεν ξαναπαίχτηκε από τότε μέχρι να ανακαλυφθεί και να ανεβει ξανά στο Γκέττιγκεν στις 2 Ιουλίου του 1969.
Boeing-Stearman Model 75

Σχεδίαση

Η σχεδίαση του Kaydet ήταν αυτή ενός συμβατικού διπλάνου, στιβαρής κατασκευής, με μεγάλό, σταθερό, συστημα προσγείωσης και θέσεις για τον εκπαιδευτή και τον εκπαιδευόμενο σε ανοικτά κόκπιτ σε σειρά. Ο κινητήρας συνήθως δεν διέθετε κάλυμμα, αν και κάποιοι χρήστες του Stearman επέλεξαν να τον καλύψουν, με διασημότερη την Red Baron Stearman Squadron.

Το Stearman Kaydet σε Ελληνική υπηρεσία

Η Ελληνική Πολεμική Αεροπορία παρέλαβε, ως δωρεά από την Αμερικανική AMAG, και χρησιμοποίησε 30 περίπου αεροσκάφη Stearman Kaydet PT-13 και PT-17 από το 1945, για την εκτέλεση αεροψεκασμών σε έλη, καταπολεμώντας την ελονοσία σε ολόκληρη την Ελλάδα. Το Σμήνος Ανθελονοσιακού Πολέμου, όπως ονομαζόταν, είχε ως βάση την αεροπορική βάση της Ελευσίνας. Τα αεροσκάφη διέθεταν προσθαφαιρούμενο εξοπλισμό και έφεραν το έμβλημά της AMAG, χωρίς ελληνικό εθνόσημο. Αργότερα απέκτησαν πολιτικό νηολόγιο.
Ερνέστας Σέτκους

Καριέρα

Ο Σέτκους ξεκίνησε την επαγγελματική καριέρα του στη Ζάλγκιρις Βίλνιους το 2005. Το 2009 μετακινήθηκε στη ΦΚ Τάουρας Ταουραγκέ. Το 2010 επέστρεψε στη Ζάλγκιρις Βίλνιους. Το πρώτο παιχνίδι στη δεύτερη θητεία του στη Ζάλγκιρις ήταν εναντίον της ΦΚ Τάουρας Ταουραγκέ στα πλαίσια του πρωταθλήματος Λιθουανίας (1-1).
Τον Ιούλιο του 2010 μετακινήθηκε εκτός Λιθουανίας και συγκεκριμένα στην Κύπρο και στον Ολυμπιακό Λευκωσίας. Έκανε το ντεμπούτο του με την κυπριακή ομάδα στις 2 Οκτωβρίου 2010 σε ένα παιχνίδι με αντίπαλο την ΑΕΠ Πάφου. Συνέχισε και την επόμενη περίοδο στον Ολυμπιακό. Στις 7 Ιανουαρίου 2012 κέρδισε το βραβείο του πολυτιμότερου παίχτη του παιχνιδιού (MVP) σε ένα παιχνίδι με αντίπαλο την ΑΕΚ Λάρνακας (ποδόσφαιρο) το οποίο έληξε ισόπαλο 1-1.
Το καλοκαίρι του 2010 υπέγραψε συμβόλαιο με την νεοφώτιστη βουλγάρικη ομάδα ΠΦΚ Μπότεφ Πλόβντιβ. Έκανε το ντεμπούτο του στην εντός έδρας νίκη με 3-0 επί της ΠΦΚ Σλάβια Σόφιας στις 11 Αυγούστου 2012. Στις 31 Ιανουαρίου αποδεσμεύτηκε από την ομάδα από τον Στανιμίρ Στόιλοφ.
Στις 28 Μαρτίου υπέγραψε ένα συμβόλαιο μικρής διαρκείας με τη λευκωρωσική ΦΚ Γκόμελ, η οποία αγωνιζόταν στην Α΄ κατηγορία της χώρας. Το καλοκαίρι του 2013 επέστρεψε στην Κύπρο για λογαριασμό της Νέας Σαλαμίνας.

Διεθνής καριέρα

Ο Σέτκους κλήθηκε για πρώτη φορά στην Εθνική Λιθουανίας από τον Raimondas Žutautas για ένα φιλικό παιχνίδι με αντίπαλο την Εθνική Πολωνίας (ποδόσφαιρο ανδρών). Έκανε το ντεμπούτο στις 25 Μαρτίου 2011 στο S. Darius and S. Girėnas Stadium του Κάουνας. Μπήκε ως αλλαγή στο ημίχρονο ενώ το σκορ ήταν 2-0 υπέρ της Λιθουανίας. Μέχρι στιγμής έχει συνολικά 7 παρουσίες με την εθνική ομάδα ποδοσφαίρου της Λιθουανίας.
Νεφέλωμα του Κρόνου

Το νεφέλωμα του Κρόνου (γνωστό και ως NGC 7009 και Caldwell 55) είναι πλανητικό νεφέλωμα στον αστερισμό Υδροχόος. Το κύριο χαρακτηριστικό του είναι η ύπαρξη δύο προεκβολών, οι οποίες του δίνουν και το όνομά του, λόγω της ομοιότητας του σχήματός του με τον πλανήτη Κρόνο. Απέχει περίπου 2.000 έτη φωτός από τη Γη, αν και η ακριβής του απόσταση από τη Γη δεν έχει υπολογιστεί με ακρίβεια, και μπορεί να απέχει ακόμη και 5.200 έτη φωτός.
Το νεφέλωμα ανακάλυψε ο Ουίλιαμ Χέρσελ τις 7 Σεπτεμβρίου 1782 και ήταν ένα από τα πρώτα αντικείμενα που ανακάλυψε κατά τη διάρκεια της έρευνάς του. Το χαρακτήρισε ως «πολύ λαμπρό» και το προσδιόρισε ως πλανητικό. Οι χαρακτηριστικές προεκβολές του παρατηρήθηκαν για πρώτη φορά από τον λόρδο Ρος τη δεκαετία του 1840 και ονόμασε το νεφέλωμα, νεφέλωμα του Κρόνου.
Το πλανητικό νεφέλωμα έχει διάμετρο 36" και φαινόμενο μέγεθος +8. Το κεντρικό του αστέρι έχει φαινόμενο μέγεθος +11,5.
Γκουαλμπέρτο ντο Ροζάριο

Πολιτική σταδιοδρομία

Από το 1991 ως το 1993 ο ντο Ροζάριο διατέλεσε υπουργός Αλιευμάτων, Γεωργίας και Αγροτικής Εμψύχωσης.

Πρωθυπουργός

Στις 11 Μαΐου 1998 επιλέχθηκε ως ο πρώτος αντιπρόεδρος της κυβέρνησης (αναπληρωτής του πρωθυπουργού). Την περίοδο εκείνη που διορίστηκε, ήταν ήδη υπουργός Οικονομικού Συντονισμού. Τον Ιούλιο του 2000 ο ντο Ροζάριο διορίστηκε πρόεδρος του  was selected to become the chair for the Κινήματος για τη Δημοκρατία (MpD). Έπειτα από την παραίτηση του Βέιγκα στις 30 Ιουλίου 2000, ο ντο Ροζάριο διορίστηκε νέος πρωθυπουργός.
Στις 11 Φεβρουαρίου 2001 το κόμμα PAICV κέρδισε τις βουλευτικές εκλογές του 2001. Έπειτα από τις εκλογές, ο ντο Ροζάριο αντικαταστάθηκε ως πρωθυπουργός από τον Ζοζέ Μαρία Νέβες. Λίγο αργότερα τον ίδιο χρόνο παραιτήθηκε από την ηγεσία του MpD και αντικαταστάθηκε από την Φιλομένα Ντελγκάντο τον Αύγουστο του 2001.

Επιμελητήριο Τουρισμού

Το 2007 ο ντο Ροζάριο ήταν πρόεδρος της Εθνικής Ένωσης των Τουριστικών Πρακτόρων (UNOTUR). Το 2016 επανεξελέγη πρόεδρος του Τουριστικού Επιμελητηρίου.

Αυτοδιοίκηση

Τον Φεβρουάριο του 2008 κατήλθε ως ανεξάρτητος υποψήφιος στις εκλογές για το δημοτικό συμβούλιο του Αγίου Βικέντιου.

Συγγραφική καριέρα

Από τα εφηβικά του χρόνια άρχισε να γράφει. Εξέδωσε πολλά ποιήματα με ψευδώνυμα στην εφημερίδα "Mar Alto" , στην επιθεώρηση "Arte & Letra" (ή Artiletra και σε όλες τις δημοσιευμένες εκδόσεις των "Folhas Verdes" ("Φύλλα Χλόης") των οποίων ήταν ιδρυτής.  Ως μαθητής Γυμνασίου έγραψε το πρώτο του δοκίμιο με τίτλο "Lume no Alto Selarino".  Επίσης, συνέγραψε ένα μυθιστόρημα , το "Hora Minguada" το 2002 και ένα δεύτερο το 2004 με τίτλο "Ilha Imaculada" και ένα τρίτο με τίτλο "A Herança da Chaxiraxi".
Γ΄ Εθνοσυνέλευση Επιδαύρου

Η Γ' Εθνοσυνέλευση ξεκίνησε στην Επίδαυρο στις 6 Απριλίου του 1826 αλλά διαλύθηκε λόγω της πτώσης του Μεσολογγίου στις 16 Απριλίου και επαναλήφθηκε στην Τροιζήνα. Έτσι λοιπόν αυτό το πρώτο μέρος της συνέλευσης με διάρκεια δέκα ημερών ονομάζεται Γ' Εθνοσυνέλευση Επιδαύρου.

Η διοργάνωση

Μερικούς μήνες αργότερα, στην αρχή του 1827, πριν επαναληφθεί η εθνοσυνέλευση, οι πληρεξούσιοι είχαν συγκεντρωθεί αφενός στην Αίγινα και αφετέρου στην Ερμιόνη. Από την Ερμιόνη εκδόθηκαν αποφάσεις και το τμήμα αυτό της Συνέλευσης αναφέρεται και ως Γ' Εθνοσυνέλευση Ερμιόνης. Οι δυο πλευρές συμβιβάστηκαν και επέλεξαν τρίτο μέρος, την Τροιζήνα για τη συνέχιση της εθνοσυνέλευσης, την Γ' Εθνοσυνέλευση Τροιζήνας. Η επόμενη εθνοσυνέλευση, η Δ' Εθνοσυνέλευση Άργους, έγινε δυο χρόνια μετά στο Άργος, το 1829 όσο κυβερνήτης ήταν ο Ιωάννης Καποδίστριας.

Εργασίες της Εθνοσυνέλευσης

Η Εθνοσυνέλευση άρχισε τις εργασίες της στις 6 Απριλίου 1826 και οι τελευταίες αποφάσεις της συνέλευσης έχουν ημερομηνία 16 Απριλίου. Αναφέρεται ότι η απόφαση να διαλυθεί και να συνέλθει αργότερα λόγω των γεγονότων του Μεσολογγίου έχει ημερομηνία 10 Απριλίου.
Κατά το πρώτο μέρος της Εθνοσυνέλευσης, τον Απρίλιο του 1826 και πριν διαλυθεί λόγω της πτώσης του Μεσολογγίου, διόρισε 11μελή Διοικητική επιτροπή της Ελλάδος στην οποία εμπιστεύθηκε προσωρινά την ολική κυβέρνηση των ελληνικών πραγμάτων, με θητεία έως το Σεπτέμβριο του 1826. Ουσιαστικά, η Εθνοσυνέλευση κατάργησε την κυβέρνηση του Γ. Κουντουριώτη, ενώ έλαβε μέριμνα για τη σύναψη δανείου στην Ιόνιο Πολιτεία, με τη μεσολάβηση της Ελληνικής επιτροπής Ζακύνθου. Ακόμη, συστάθηκε η 13μελής "Επιτροπή της Συνελεύσεως" (με αρμοδιότητα επί των εξωτερικών θεμάτων), με αποστολή να διαπραγματευθεί έναν συμβιβασμό με την Οθωμανική Τουρκία και μεσολάβηση του Άγγλου πρέσβη στην Κωνσταντινούπολη Στάνφορντ Κάνινγκ προς επίτευξη της εθνικής ανεξαρτησίας. Στο σχετικό μάλιστα, ψήφισμα που εκδόθηκε, δίνονταν συγκεκριμένες κατευθυντήριες οδηγίες προς την επιτροπή αυτή, για την εξασφάλιση του καλύτερης δυνατής συμφωνίας.
Από τον Αύγουστο μέχρι το Δεκέμβριο του 1826 έγιναν προσκλήσεις των πληρεξουσίων για συνέχιση της Συνέλευσης αρχικά στον Πόρο και μετά στην Αίγινα. Τον Ιανουάριο 1827, καλούν δε τους «ευρισκόμενους εν Ερμιόνει» στην Αίγινα για την εθνοσυνέλευση. Εκδόθηκαν αποφάσεις στην Ερμιόνη, αρχεία των οποίων καταγράφηκαν και οι συνελεύσεις εκεί αναφέρονται ως Γ' Εθνοσυνέλευση Ερμιόνης. Στην Ερμιόνη υπογράφει ως πρόεδρος ο Γεώργιος Σισίνης. Αντίθετα, από τις όποιες συνεδριάσεις έγιναν στην Αίγινα, δεν καταγράφηκαν έγγραφες αποφάσεις. Τελικά η Εθνοσυνέλευση συνήλθε ως συμβιβαστική λύση στην Τροιζήνα, ως Γ' Εθνοσυνέλευση Τροιζήνας.
Εθνική Βιβλιοθήκη της Ολλανδίας

Η Εθνική Βιβλιοθήκη της Ολλανδίας (ολλανδικά: Koninklijke Bibliotheek ή KB, Βασιλική Βιβλιοθήκη) εδρεύει στη Χάγη και ιδρύθηκε το 1798. Η αποστολή της Εθνικής Βιβλιοθήκης της Ολλανδίας, όπως παρουσιάζεται στην ιστοσελίδα της, είναι να παρέχει "πρόσβαση στην γνώση και τον πολιτισμό του παρελθόντος και του παρόντος, παρέχοντας υπηρεσίες υψηλής ποιότητας για την έρευνα, μελέτη και πολιτιστική εμπειρία".
Η πρωτοβουλία για να βρεθεί μια εθνική βιβλιοθήκη προτάθηκε από τον εκπρόσωπο Άλμπερτ φαν Φέρμπικ στις 17 Αυγούστου 1798. Η συλλογή θα βασίζεται στη κατασχεθέντα συλλογή βιβλίων του Γουλιέλμου Ε΄. Η βιβλιοθήκη ιδρύθηκε επίσημα ως Nationale Bibliotheek στις 8 Νοεμβρίου του ίδιου έτους, μετά από πρόταση επιτροπής εκπροσώπων για τη δημιουργία μιας εθνικής βιβλιοθήκης την ίδια μέρα. Η Εθνική Βιβλιοθήκη αρχικά άνοιξε μόνο για τα μέλη του Αντιπροσωπευτικού Σώματος.
Ο βασιλιάς Λουδοβίκος Βοναπάρτης έδωσε στη εθνική βιβλιοθήκη το όνομα Βασιλική Βιβλιοθήκη το 1806. Ο ναπολέων Βοναπάρτης μετέφερε τη Βασιλική Βιβλιοθήκη της Χάγης, ως ιδιοκτησία, ενώ επίσης επέτρεψε στην Αυτοκρατορική Βιβλιοθήκη στο Παρίσι να παραλάβει δημοσιεύσεις από την Βασιλική Βιβλιοθήκη. Είναι γνωστή και ως Εθνική Βιβλιοθήκη της Ολλανδίας από το 1982, όταν άνοιξε νέο κτίριο. Το ίδρυμα απέκτησε την ανεξαρτησία του από το κράτος το 1996, αν και χρηματοδοτείται από το Υπουργείο Παιδείας, Πολιτισμού και Επιστήμης.
Το 2004, η Εθνική Βιβλιοθήκη της Ολλανδίας περιείχε 3.300.000 στοιχεία, ισοδυναμώντας με 67 χιλιόμετρα ραφιών. Τα περισσότερα στοιχεία (2.500.000 βιβλία ή 48 χλμ.) της συλλογής είναι βιβλία. Υπάρχουν επίσης κομμάτια "γκρίζας βιβλιογραφίας", όπου ο συγγραφέας, εκδότης, ή η ημερομηνία μπορεί να μην είναι εμφανής, αλλά το έγγραφο έχει πολιτιστική ή πνευματική σημασία. Η συλλογή περιλαμβάνει σχεδόν ολόκληρη τη λογοτεχνία της Ολλανδίας, από τα μεσαιωνικά χειρόγραφα μέχρι τις σύγχρονες επιστημονικές δημοσιεύσεις. Για να προστεθεί μια δημοσίευση, πρέπει να είναι εγγεγραμμένος Ολλανδός εκδότης. Η συλλογή είναι προσβάσιμη για τα μέλη. Κάθε πρόσωπο ηλικίας 16 ετών και άνω μπορεί να γίνει μέλος. Τα περάσματα μιας μέρας είναι επίσης διαθέσιμα. Οι αιτήσεις για το υλικό θα διαρκέσουν περίπου 30 λεπτά. Η βιβλιοθήκη φιλοξενεί πολλές ιστοσελίδες με ελεύθερη πρόσβαση, συμπεριλαμβανομένης της "Μνήμης της Ολλανδίας" (Geheugen van Nederland).
Μιχαήλ Θεοτόκης

Βιογραφικά στοιχεία

Γεννήθηκε στην Κέρκυρα το 1842 και ήταν γόνος της ιστορικής οικογένειας των Θεοτόκη, του κλάδου Daviazzo ή Πολιτικών. Γονείς του ήταν ο Νικόλαος-Ανδρέας Θεοτόκης και η Αδελαΐδα Βεντούρα. Έλαβε την εγκύκλια παιδεία στο νησί των Φαιάκων. Εργάστηκε για αρκετά χρόνια στο εξωτερικό, στη μεγάλη ελληνική εταιρεία των Ροδοκανάκη-Πετροκόκκινου, αρχικά, από το 1863, στο Λονδίνο και από το 1865 στα γραφεία της εταιρίας στη Σαγκάη.
Το 1880 γεννήθηκε ο Ερρίκος, ο μοναδικός γιος του Μιχαήλ Θεοτόκη και της συζύγου του Σοφίας Παλαιολόγου, ο οποίος σε ηλικία είκοσι ετών σκοτώθηκε υπηρετώντας ως δόκιμος στο ναυτικό της Αυστρίας.
Με την επιστροφή του στο νησί, ο Μιχαήλ Θεοτόκης ενεπλάκη στα τοπικά πολιτικά δρώμενα, θέτοντας υποψηφιότητα για τη θέση του δημάρχου. Εκλέχθηκε δήμαρχος Κερκυραίων το 1887 για πρώτη φορά, επανεξελέγη το 1891 και διατήρησε το αξίωμα μέχρι τις 30 Σεπτεμβρίου του 1895. Ασχολήθηκε ιδιαίτερα με τον εξωραϊσμό της πόλης ενώ η δεύτερη δημαρχιακή του θητεία συνδέθηκε με την απόφαση για την κατεδάφιση της πύλης Porta Reale, η οποία ήταν κτίσμα του 1578 και αποτελούσε τη βασική πύλη εισόδου στην πόλη για τους κατοίκους της υπαίθρου του νησιού. Η απόφαση είχε προκαλέσει έντονες αντιδράσεις από σημαντική μερίδα των λογίων της εποχής και η διαμάχη είχε λάβει ταξικά χαρακτηριστικά.
Το 1899 ο Μιχαήλ Θεοτόκης έθεσε υποψηφιότητα και εξελέγη βουλευτής Κέρκυρας συμμετέχοντας στο κόμμα του αδελφού του Γεωργίου. Στην κεντρική πολιτική σκηνή παρέμεινε μέχρι το 1916 εκλεγόμενος επανειλημμένως βουλευτής Κέρκυρας, ενώ διετέλεσε και πρόεδρος της Βουλής από τις 22 Ιανουαρίου μέχρι τις 8 Ιουνίου του 1916. Η εκλογή του στο προεδρείο της Βουλής των Ελλήνων, ενώ ο ίδιος ήταν απών, έγινε τιμητικά ως αναγνώριση των υπηρεσιών προς την πατρίδα του αδελφού του Γεωργίου Θεοτόκη, που  μόλις είχε πεθάνει.  Ανέλαβε τα καθήκοντά του τρεις μήνες αργότερα, τον Μάιο του 1916. Ωστόσο, η θητεία του ήταν σύντομη, καθώς ο Μιχαήλ Θεοτόκης ασθένησε από εξανθηματικό τύφο και πέθανε το ίδιο έτος, στις 6 Αυγούστου.